**האנה קמבל גרנט גורדון** (באנגלית: **Hannah Cambell Grant Gordon**; ידועה גם בשם **האנה ווריק**; נולדה ב-9 באפריל 1941) היא שחקנית סקוטית. גורדון מוכרת בבריטניה מהופעותיה בטלוויזיה בין השאר בסיטקום "My Wife Next Door" (מ-1972), בסדרת הדרמה "על אדונים ומשרתים" (1974-1975), בסדרת הטלוויזיה "Telford's Change" (מ-1979), "חשבון משותף" (1989-1990) והופעתה בפרק האחרון בסדרה הקומית "רגל אחת בקבר".

ביוגרפיה
--------

גורדון נולדה באדינבורו, בתם של האנה וויליאם מונרו גורדון. היא למדה משחק ב"אקדמיה המלכותית הסקוטית למוזיקה ולדרמה" בגלאזגו. עם סיום לימודיה עבדה במשך שנה בתיאטרון רפרטוארי בדנדי. זמן קצר לאחר מכן התיישבה בלונדון ובאמצע שנות השישים של המאה העשרים החלה להופיע בטלוויזיה. בין התוכניות בהם השתתפה היו סדרת המדע בדיוני "Out of the Unknown", מחזות במסגרת "The Wednesday Play", סדרת הטלוויזיה "דייוויד קופרפילד" עיבוד לספר באותו שם, והתוכנית "Thirty-Minute Theatre". בשנים 1966 ו-1967 שיחקה בתפקיד קירסטי בסדרה "דוקטור הו" בפרקים "The Highlanders", וב-1969 השתתפה בסדרת הטלוויזיה לילדים "Jackanory". ב-1967 הופיעה על במת התיאטרון במחזה "Spring and Port Wine", וב-1970 גילמה את אותה דמות בגרסה הקולנועית של המחזה. ב-1972 שיחקה לראשונה בתפקיד ראשי בסיטקום "My Wife Next Door" לצדו של ג'ון אלדרטון.

אחרי שנה של הפסקה מעבודתה ב-1974 חזרה גורדון להופיע בטלוויזיה. תפקידה הראשון היה בסדרת הדרמה התקופתית "על אדונים ומשרתים" בתפקיד וירג'יניה המילטון שבהמשך הסדרה התחתנה עם לורד בלאמי. ב-1979 השתתפה בדרמה נוספת "Telford's Change". הופעות נוספות שלה בשנות השבעים היו בסדרה "Play for Today", "המשכנעים!" ובפרק חג המולד של 1973 של המופע "מורקמב ווייז". בשנים 1989 ו-1990 כיכבה בתפקיד מנהלת בנק לצדם של פיטר איגן וג'ון בירד בסיטקום "חשבון משותף" של ה-BBC. היא דיבבה את הדמות הייזנת'ליי בעיבוד הקולנועי ל"גבעת ווטרשיפ" (1978). תפקידים נוספים שלה בקולנוע היו בסרט "אלפי, דרלינג" (1975) ובסרט "איש הפיל" (1980) בתפקיד אשתו של אנתוני הופקינס. ב-2008 השתתפה בסרט "ארוס עליה" בתפקיד אמו של קווין מק'קיד.

ב-1981 כיכבה גורדון בדרמה "Miss Morison's Ghosts" יחד עם ונדי הילר. היא הופיעה בסדרת הטלוויזיה "Goodbye, Mr Kent" (ב-1982), בעיבוד לספר "משפחתי וחיות אחרות" (1981), בסדרה "טאגארט" (1983) ובסדרת המתח "ג'ונתן קריק" (1988). החל משנת 2000 שיחקה בתפקידי אורח בסדרה "רציחות במידסומר" (2000), ב"בחזרה לאחוזת העמק" (2002), ובסדרה "Heartbeat" (ב-2004). בשנת 2000 גילמה גורדון את גלייניס, האישה שהורגת את ויקטור מלדרו, בפרק האחרון בסיטקום "רגל אחת בקבר".

בין השנים 1998 ו-2002 הנחתה גורדון את שעשועון הטלוויזיה "Watercolour Challenge" של ערוץ 4.

בפרק חג המולד 2007 של אופרת הסבון "River City" שיחקה גורדון בתפקיד רוז, בעלת מלון שמצילה את ארצ'י ביוקנן מנפילה מצוק. בפרק האחרון בעונה השביעית של הסדרה "הנוכלים" (2011) גילמה גורדון אהובה לשעבר של אלברט סטולר.

ב-2015 השתתפה גורדון בסדרת הפשע "בלתי נשכח" של ITV בתפקיד גרייס גריבס, אשתו של הכומר רוברט גריבס.

האנה גורדון הייתה המספרת של "פטר והזאב" מאת סרגיי פרוקופייב בקונצרט חג המולד עם התזמורת הקאמרית קורניתיאן (אנ') שנערך ב-14 בדצמבר 2007 בכנסיית סנט ג'יימס, פיקדילי לונדון.

ב-2008 הייתה גורדון הקריינית בקונצרט הפתיחה של הפסטיבל הבינלאומי באדינבורו ב"עלייתה ונפילתה של העיר מהגוני" מאת קורט וייל וברטולט ברכט ב"אשר הול" (אנ'). בהופעה השתתפו התזמורת הסקוטית הלאומית, מקהלת פסטיבל אדינבורו, הנשים מ"האקדמיה המלכותית הסקוטית למוזיקה ולדרמה" ושמונה סולנים.

במרץ 2009 קראה גורדון ברדיו ה-BBC את הרומן "Family Money" מאת נינה באודן (אנ').

במהלך שנות השמונים הייתה גורדון הפנים של רשת הסופרמרקטים "Safeway" בבריטניה. היא הופיעה בכל הפרסומות בטלוויזיה, הייתה קריינית בפרסומות ברדיו והשתתפה בפתיחת חנויות.

### חיים אישיים

ב-1970 התחתנה גורדון עם הצלם נורמן ווריק ולבני הזוג נולד בן. הם היו נשואים עד למותו ב-1994. היא נשואה לרוברט למפיט.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 | דייוויד קופרפילד | David Copperfield | אגנס וייקפילד |  |
| 1966 |  | A Separate Peace | האחות מגי קוטס | סרט טלוויזיה |
| 1966–1967 | דוקטור הו | Doctor Who | קירסטי מקלרן |  |
| 1967 | תקוות גדולות | Great Expectations | בידי | מיני-סדרה |
| 1967 |  | Thirty-Minute Theatre | שילה | בפרק "Wanted" |
| 1968 | מידלמארץ' | Middlemarch | מרי גארת' |  |
| 1969 |  | Jackanory | המספרת | סדרת טלוויזיה |
| 1969 |  | Scobie in September | ג'ודי | סדרת טלוויזיה |
| 1970 |  | Spring and Port Wine | פלורנס קרומפטון |  |
| 1968–1970 |  | Dr. Finlay's Casebook | מג / האחות בל | בפרק "Dead Fall"בפרק "Out of the Blue" |
| 1969–1970 |  | ITV Sunday Night Theatre | ג'ני / ג'יין / אן וינט |  |
| 1971 |  | Brett | פרנסואז ברט | סדרת טלוויזיה |
| 1972 |  | My Wife Next Door | סוזי באסט | סדרת טלוויזיה |
| 1974 |  | Great Mysteries | פילידה מרג'ורם | בפרק "Where There Is a Will" |
| 1975 | אלפי דרלינג | Alfie Darling | דורה |  |
| 1974–1975 | על אדונים ומשרתים | Upstairs, Downstairs | וירג'יניה המילטון / גברת בלאמי |  |
| 1977 |  | Owner Occupied | אנג'לה פלאקט | סרט טלוויזיה |
| 1978 | גבעת ווטרשיפ | Watership Down |  | דיבוב |
| 1979 |  | Telford's Change | סילביה טלפורד | סדרת טלוויזיה |
| 1980 | איש הפיל | The Elephant Man | גברת טרבס |  |
| 1981 |  | Miss Morison's Ghosts | מיס פרנסס למונט | סרט טלוויזיה |
| 1982 |  | Goodbye, Mr. Kent | ויקטוריה ג'ונס |  |
| 1977, 1983 |  | BBC Play of the Month | הדוכסית מסטרוד / אמי או'קונל | בפרק "The Gay Lord Quex"בפרק "Waste" |
| 1983 |  | Good Behaviour | אמא | סדרת טלוויזיה |
| 1986 |  | The Day After the Fair | אדית הרנהם | סרט טלוויזיה |
| 1987 | משפחתי וחיות אחרות | My Family and Other Animals | גברת דארל |  |
| 1989–1990 | חשבון משותף | Joint Account | בלינדה בריית'ווייט | סדרת טלוויזיה |
| 1993 | טגארט | Taggart | ד"ר ג'נט נאפייר | בפרק "Fatal Inheritance" |
| 1996 |  | Tiré à part | דוריס |  |
| 1998 |  | Bagpipe: Instrument of War - Part 1 | קריינות | סרט טלוויזיה |
| 1998 | ג'ונתן קריק | Jonathan Creek | מרלה קרני | בפרק "Black Canary" |
| 2000 | רציחות במידסומר | Midsomer Murders | בלה דוורה | בפרק "Judgement Day" |
| 2000 | רגל אחת בקבר | One Foot in the Grave | גליניס | בפרק "Things Aren't Simple Any More" |
| 2002 | בחזרה לאחוזת העמק | Monarch of the Glen | מרילין מקנוטון | פרק אחד |
| 2003 | דוקטור הו: שאדה | Doctor Who: Shada |  | מיני-סדרה |
| 2004 |  | Heartbeat | גברת ברטון | בפרק "Hunter's Moon" |
| 2008 | ארוס עליה | Made of Honor | אמא של קולין |  |
| 2010 |  | Moving On | תרזה | בפרק "The Test" |
| 2011 | הנוכלים | Hustle | סוזן | בפרק "The Delivery" |
| 2015 | בלתי נשכח | Unforgotten | גרייס גריבס | סדרת טלוויזיה |

קישורים חיצוניים
----------------

* האנה גורדון, במסד הנתונים הקולנועיים IMDb (באנגלית)
* האנה גורדון, באתר MusicBrainz (באנגלית)
* תמונות של האנה גורדון באתר aveleyman.com

הערות שוליים
------------

1. 1 2  "Hannah Gordon Biography (1941-)", Film reference website
2. 1 2 3 4 5  "Gazetteer for Scotland - Hannah Gordon". Gazetteer for Scotland. 1995–2007.
3. ↑  "Hannah Gordon, narrator". 14 בדצמבר 2007. אורכב מ-המקור ב-2008-01-10. נבדק ב-1 בפברואר 2009. `{{cite web}}`:  (עזרה)
4. ↑  "Festival frenzy as Edinburgh gears up for August". 29 ביולי 2008. נבדק ב-1 בפברואר 2009. `{{cite web}}`:  (עזרה)
5. ↑  "Sales up at Edinburgh's festival". *BBC News*. 7 באוגוסט 2008. נבדק ב-1 בפברואר 2009. `{{cite web}}`:  (עזרה)
6. ↑  'I don't want to be recognised on the street': Upstairs Downstairs star Hannah Gordon admits she can't bear fame as she returns to TV in drama dubbed the 'new Broadchurch', By Patricia Kane For The Mail On Sunday, 4 October 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007353086405171
* BNE: XX4886206
* BnF: cb14067226w (data)
* CiNii: DA14615874
* ISNI: 0000 0003 8349 5215
* LCCN: n97058290
* MusicBrainz: d1a67ada-02cd-4aaa-96fe-91b924606d4b
* SNAC: w6fn43hw
* Trove: 1214127
* VIAF: 268519452
* WorldCat: lccn-n97058290

 |